section_heading: Židovska općina Banja Luka
paragraph_text: Židovska općina u Banjoj Luci je osnovana 1848. godine. Iz povijesnih činjenica i dokaza, prvo spominjanje Židova u Banjoj Luci datira iz kraja 16. stoljeća, dok njihova brojnost značajno raste polovinom 19. vijeka nakon donošenja fermana sultana Abdul Medžida I., 1840. godine, kojim se Židovima daje puna autonomija i priznaju građanska prava. Odabirom Moše Perere za Banjalučkog nadrabina Židovi dobivaju punu vjersku slobodu, kao i prava na izgradnja sinagoga i vjerskih škola. Nedugo poslije 1848. godine su se stekli uslovi za formiranje prve Židovske općine u Banjoj Luci, a 1870. godine i do izgradnje prve sinagoge sefardskog obreda na lijevoj obali rijeke Crkvene (lokacija današnje tržnice) s meldarom (osnovnom jevrejskom školom) koga su pohađala 23 dječaka.